CELEX: 62020TA0632
Language: sk
Date: 2022-06-01 00:00:00
Title: Vec T-632/20: Rozsudok Všeobecného súdu z 1. júna 2022 – OG/EDA („Verejná služba – Dočasní zamestnanci – Zamestnanci EDA – Oznámenie o voľnom pracovnom mieste – Miesto vedúceho oddelenia – Zamietnutie kandidatúry – Povinnosť odôvodnenia – Rovnosť zaobchádzania – Transparentnosť – Objektívnosť – Zásada riadnej správy vecí verejných – Porušenie oznámenia o voľnom pracovnom mieste – Zjavne nesprávne posúdenie – Zodpovednosť – Nemajetková ujma“)

25.7.2022   
            
            
               SK
            
            
               Úradný vestník Európskej únie
            
            
               C 284/27
            
         
      Rozsudok Všeobecného súdu z 1. júna 2022 – OG/EDA
      (Vec T-632/20) (1)
      
      („Verejná služba - Dočasní zamestnanci - Zamestnanci EDA - Oznámenie o voľnom pracovnom mieste - Miesto vedúceho oddelenia - Zamietnutie kandidatúry - Povinnosť odôvodnenia - Rovnosť zaobchádzania - Transparentnosť - Objektívnosť - Zásada riadnej správy vecí verejných - Porušenie oznámenia o voľnom pracovnom mieste - Zjavne nesprávne posúdenie - Zodpovednosť - Nemajetková ujma“)
      (2022/C 284/33)
      Jazyk konania: angličtina
      
         Účastníci konania
      
      
         Žalobkyňa: OG (v zastúpení: S. Pappas a N. Kyriazopoulou, avocats)
      
         Žalovaná: Európska obranná agentúra (v zastúpení: C. Ribeiro, splnomocnený zástupca, za právnej pomoci B. Wägenbaur, avocat)
      
         Predmet veci
      
      Žalobkyňa svojou žalobou podanou na základe článku 270 ZFEÚ navrhuje na jednej strane zrušenie rozhodnutia Európskej obrannej agentúry (EDA) z 13. decembra 2019, ktorým nebola zapísaná do zoznamu úspešných uchádzačov na miesto vedúceho oddelenia informatiky na riaditeľstve integrovaných služieb, a na druhej strane požaduje náhradu ujmy, ktorú údajne na základe tohto rozhodnutia utrpela
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  OG je povinná nahradiť trovy konania.
               
            
         (1)  Ú. v. EÚ C 19, 18.1.2021.